בתי הקברות היהודיים בעדן

בתי הקברות היהודיים בעדן הם שני בתי הקברות של יהדות עדן שחיה בעיר עדן שבתימן: בית הקברות העתיק,אין לבלבל בין בית קברות זה לבית הקברות היהודי במנקדה שבמחוז איב (שנקרא בעבר "מחוז בעדאן" או "בעדן") ששוכן כמה עשרות ק"מ צפונה מהעיר עדן, בסמוך לכפר מנקדה, ומתואר ככולל אלפי מצבות יהודיות עתיקות (גלעד צדוק, מפאתי תימן, עמ' לח). שנהרס בשנת 1970 לאחר עזיבת אחרוני היהודים את עדן, ובית הקברות החדש, שכולל מאות קברים של נפטרים ממאות השנים האחרונות ונמצא באזור מועלא  שבעדן.

 בית הקברות העתיק 
בית הקברות העתיק מתואר על ידי הרב יעקב ספיר, שסייר בעדן בשנת 1864, ככולל קברים "מסוף האלף הראשון ומתחלתו",אביבה קליין-פרנקה, היהודים בעדן במאה הי״ט, פעמים 10 עמ' 38, מפרשת זאת כתיאור לקברים מהמאות ה-8–13 לספה"נ. ראו גם: יצחק בן-צבי, מצבות מבית הקברות מעדן, בתוך מחקרים ומקורות, עמ' 418-411. וכמקום ששימש לקבורה "עד לפני כמאתים שנה",

 בית הקברות החדש 
מדבריו הנ"ל של הרב ספיר משמע שהקבורה במקום החלה כמאתיים שנה לפני שכתב את דבריו, כלומר, באמצע או בסוף המאה ה-17 לעומת זאת, באתר בית הקברות נכתב שהמצב הקדומה ביותר היא משנת 1863. ב-2017 דיווח המזרחן ד"ר אדי כהן על פגיעה בבית הקברות על ידי השלטונות והתכוננות להריסה מוחלטת שלו לצורך שימוש בשטח לבנייני מגורים; בשנת 2020 דיווחו רשויות מקומיות על בניית קיר תמך בסמוך לבית הקברות, והכחישו טענות על הריסת בית הקברות לצורכי בינוי. ב-2022 דיווח העיתונאי התימני אחמד שלבי על שיפוץ בית הקברות, ביוזמת יו"ר מועצת המעבר הדרומית של תימן, עידרוס א-זוביידי, שבעברו שימש מושל העיר עדן, ובערוץ התקשורת אל-מהריה התימני התפרסמה השערה שלפיה צעד זה נעשה כשלב מקדים לקראת נרמול היחסים הדיפלומטיים בין ישראל לתימן.

 קישורים חיצוניים 
 בית הקברות החדש, באתר פרויקט גילוי בתי הקברות של JewishGen
 הרצאה של ד"ר דורון יעקב על בית הקברות, כוללת תמונות רבות
 צילום מהאוויר של בית הקברות, מתוך גלויה משנות ה-50 של המאה ה-20

 הערות שוליים 

קטגוריה:אסיה: בתי קברות יהודיים
קטגוריה:עדן
קטגוריה:יהדות תימן